b'\n_START_ARTICLE_\nLauri Tilus\n_START_PARAGRAPH_\nLauri Matias Tilus (29. joulukuuta 1893 Oulu \xe2\x80\x93 6. joulukuuta 1939) oli suomalainen j\xc3\xa4\xc3\xa4k\xc3\xa4rikapteeni. H\xc3\xa4n sai sotilaskoulutuksensa ensimm\xc3\xa4isen maailmansodan aikana Saksassa, miss\xc3\xa4 h\xc3\xa4n sai tulikasteensa Saksan it\xc3\xa4rintamalla Misse-joella vuonna 1916. My\xc3\xb6hemmin h\xc3\xa4n osallistui Suomen sis\xc3\xa4llissotaan Valkoisen Armeijan riveiss\xc3\xa4 joukkueenjohtajana ratsujoukoissa. H\xc3\xa4n osallistui viel\xc3\xa4 talvisotaan pataljoonan komentajana erillisess\xc3\xa4 pataljoonassa, mutta kaatui taistelussa Aittojoella itsen\xc3\xa4isyysp\xc3\xa4iv\xc3\xa4n\xc3\xa4 vuonna 1939.\n_START_SECTION_\nPerhetausta\n_START_PARAGRAPH_\nH\xc3\xa4nen vanhempansa olivat liikemies Matti Tilus ja Sofia Stark. H\xc3\xa4net vihittiin avioliittoon vuonna 1932 Maria Kurjasen kanssa.\n_START_SECTION_\nOpinnot\n_START_PARAGRAPH_\nTilus k\xc3\xa4vi kuusi luokkaa Oulun reaalilyseota ja suoritti yksityisesti seitsem\xc3\xa4nnen luokan Kouvolan yhteiskoulussa vuonna 1925. H\xc3\xa4n suoritti tiedonantoupseerikurssin vuonna 1919 ja pikakiv\xc3\xa4\xc3\xa4rikurssin vuonna 1921 sek\xc3\xa4 sotilaspedagogisen kurssin vuonna 1925. Kapteenikurssi Sotakorkeakoulussa h\xc3\xa4n suoritti vuonna 1926 ja komppanianp\xc3\xa4\xc3\xa4llikk\xc3\xb6kurssin Taistelukoulussa vuonna 1928 ja Suojeluskuntain p\xc3\xa4\xc3\xa4llyst\xc3\xb6koulussa vuonna 1930.\n_START_SECTION_\nJ\xc3\xa4\xc3\xa4k\xc3\xa4rikausi\n_START_PARAGRAPH_\nTilus liittyi vapaaehtoisena Saksassa sotilaskoulutusta antavan j\xc3\xa4\xc3\xa4k\xc3\xa4ripataljoona 27:n 3. komppaniaan 9. tammikuuta 1916, josta h\xc3\xa4net siirrettiin my\xc3\xb6hemmin pataljoonan ratsuosastoon. H\xc3\xa4n otti osaa taisteluihin ensimm\xc3\xa4isess\xc3\xa4 maailmansodassa Saksan it\xc3\xa4rintamalla Misse-joella, Riianlahdella ja Schmardenissa sek\xc3\xa4 Aa-joella.\n_START_SECTION_\nSuomen sis\xc3\xa4llissota\n_START_PARAGRAPH_\nTilus saapui Suomeen (Vaasaan) j\xc3\xa4\xc3\xa4k\xc3\xa4reiden p\xc3\xa4\xc3\xa4joukon mukana kornetiksi ylennettyn\xc3\xa4 25. helmikuuta 1918. H\xc3\xa4net komennettiin Suomen sis\xc3\xa4llissotaan joukkueenjohtajaksi Karjalan ratsuj\xc3\xa4\xc3\xa4k\xc3\xa4rirykmentin 2. eskadroonaan. H\xc3\xa4n otti osaa sis\xc3\xa4llissodan taisteluihin K\xc3\xa4m\xc3\xa4r\xc3\xa4ll\xc3\xa4, Nuoraalla ja Viipurissa.\n_START_SECTION_\nSis\xc3\xa4llissodan j\xc3\xa4lkeinen aika\n_START_PARAGRAPH_\nTilus palveli sis\xc3\xa4llissodan j\xc3\xa4lkeen edelleen Karjalan ratsuj\xc3\xa4\xc3\xa4k\xc3\xa4rirykmentiss\xc3\xa4, josta h\xc3\xa4net siirrettiin 13. joulukuuta 1918 l\xc3\xa4hettiupseeriksi Lapin I rajavartiopataljoonaan ja edelleen 2. huhtikuuta 1919 nuoremmaksi upseeriksi Keski\xe2\x80\x93Suomen rykmentin 4. komppaniaan ja 30. toukokuuta 1919 alkaen 5. komppaniaan. Viidennen komppanian p\xc3\xa4\xc3\xa4llik\xc3\xb6ksi h\xc3\xa4net siirrettiin 10. joulukuuta 1921 ja 2. konekiv\xc3\xa4\xc3\xa4rikomppanian p\xc3\xa4\xc3\xa4llik\xc3\xb6ksi 15. tammikuuta 1925 sek\xc3\xa4 4. komppanianp\xc3\xa4\xc3\xa4llik\xc3\xb6ksi 1. elokuuta 1928. Armeijasta h\xc3\xa4n erosi 27. helmikuuta 1929. H\xc3\xa4n astui suojeluskuntaj\xc3\xa4rjest\xc3\xb6n palvelukseen 1. toukokuuta 1930 ja h\xc3\xa4net sijoitettiin Viipurin suojeluskuntapiirin XIV alueen ja 1. maaliskuuta 1933 alkaen XXII alueen p\xc3\xa4\xc3\xa4llik\xc3\xb6ksi.'